بني ملال (بالأمازيغية: ⴰⵢⵜ ⵎⵍⵍⴰⵍ) هي مدينة مغريبية وعاصمة ديال إقليم بني ملال جات ف جهة بني ملال خنيفرة، بعيدة على مدينة الدار البيضا بـ 210 كلم (إلا شديتي لوطوروط). كيحبسها ف شرق جماعة فم لعنصر، و ف غرب جماعة أولاد امبارك، وف الشمال الشرقي أولاد يعيش وتاغزيرت، وفي الشمال الغربي فم اودي. مساحتها الحضرية كتوصل ل 85% على سهل تادلا واخا كتوسع أحيائها لاخرا على الجبال الأطلسية المتكية على المدينة، بحال أوربيع، بوعشوش، وآيت ورير، ايث تيسليت وعين الغازي. وهي جات بين المدن التاريخية فاس و مراكش. بني ملال مدينة قديمة بزاف مذكورة فعدد كبير ديال لمصادر التاريخية بحال مثلا كتاب المسالك و الممالك ديال أبو عبيد البكري، و كتاب الروض المعطار في خبر الأقطار ديال الحميري. كانت كتسمى ف لقرون الوسطى مدينة داي او حصن داي. عرفت لمدينة نمو دمغرافي سريع مبعد الاستقلال. بني ملّال عندها مطار محلي: مطار بني ملال. جامعة السلطان مولاي سليمان كاينة فبني ملال. بني ملال فيها قصبة مصنفة من وزارة التقافة معروفة ب قصبة أولا برج راس العين أولا قصبة بلكوش, و كايسمّيوه الملّاليين "القصر" http://idpc.ma/view/pc_architecture/sanae:190063